钦定古今图书集成/历象汇编/岁功典/第004卷 > 《素问》 > 《至真要大论篇》
## 钦定古今图书集成/历象汇编/岁功典/第004卷 > 《素问》 > 《至真要大论篇》

岁厥阴在泉，风淫所胜，则地气不明，平野昧，草乃早
秀。

〈注〉“厥阴在泉，寅申岁也。”风淫于下，则尘土飞扬，故地气不明，平野昏昧，草得生气，故早秀。

岁少阴在泉，热淫所胜，则焰浮川泽，阴处反明。

〈注〉少阴在泉，卯酉岁也。少阴君火，生于水中，是以焰浮川泽。少阴标阴而本火，故阴处反明。

岁太阴在泉，草乃早荣，湿淫所胜，则埃昏岩谷，黄反
见黑。

〈注〉太阴在泉，辰戌岁也。土为草木之所资生，故草乃早荣。黄乃土色，黑乃水色，土胜湿淫，故黄反见黑。

岁少阳在泉，火淫所胜，则焰明郊野。

〈注〉少阳在泉，巳亥岁也。少阳之火，地二所生，故“焰明郊野。”

岁阳明在泉，燥淫所胜，则霿雾清暝。

〈注〉阳明在泉，子午岁也。金气淫于下，则霿雾清暝于上矣。

岁太阳在泉，寒淫所胜，则凝肃惨栗。

〈注〉太阳在泉，丑未岁也。水寒淫胜，故凝肃惨栗。

厥阴司天，风淫所胜，则太虚埃昏，云物以扰。寒生春
气，流水不冰。

〈注〉“厥阴司天，巳亥岁也。风淫于上，故太虚埃昏，云物扰乱。”寒生于春气，是以流水不冰。

少阴司天，热淫所胜，怫热至，火行其政。

〈注〉“少阴司天，子午岁也。”怫，郁也。盖少阴之火，发于阴中，故为怫热。少阴太阳，阴中有阳，阳中有阴，阴阳相从，标本互异。是以火热甚而大雨至，水寒极而运火炎。

太阴司天，湿淫所胜，则沉阴且布，雨变枯槁。

〈注〉“太阴司天，丑未岁也。湿淫于上，是以沉阴且布，草木枯槁”，得化气之雨而变生。

少阳司天，火淫所胜，则温气流行，金政不平。

〈注〉少阳司天，寅申岁也。火淫所胜，故金政不平。

阳明司天，燥淫所胜，则木乃晚荣，草乃晚生。

〈注〉阳明司天，卯酉岁也。燥金淫胜于上，则木受其制，故草木生荣俱晚。

太阳司天，寒淫所胜，则寒气反至，水且冰。

〈注〉太阳司天，辰戌岁也。寒气反至者，谓太阳为诸阳之首，即君火之阳也。

夫气之生与其化，衰盛异也。寒暑温凉，盛衰之用，其
在四维。故阳之动，始于温，盛于暑；阴之动，始于清，盛
于寒。春夏秋冬，各差其分。故《大要》曰：“彼春之暖，为夏
之暑；彼秋之忿，为冬之怒。”谨按四维斥候皆归，其终
可见，其始可知。此之谓也。又凡三十度也。

〈注〉“夫气之生，生于前之气交，如夏气之生于季春也。气之化，化于后之气交，如春气之流于孟夏也。胜复之气有盛衰，是以有早晏之异也。盖气之盛者，胜于本位以前所生之三十度；气之衰者，流于本位以后所化之三十度，故不当其位也。如金气衰而胜于春夏之交，则复气亦衰，而复于夏秋之交矣。是胜虚而虚”，后时而至也。此四时之气。前后互交。是以胜复之盛衰。随四时之气交而或前或后也。故曰：“盛衰之用。其在四维。”又曰。谨按四维斥

“候皆归其终可见，其始可知。” 谓胜复之早晏，皆归于四维之斥候，或早而在于始之前三十度，或晏而在于终之后三十度也。

差同正法，待时而去也。《脉要》曰：“春不沉，夏不弦，冬不
涩，秋不数，是谓四塞。”

〈注〉此复以脉候而证明气化之交通，故曰“是谓四塞。”谓春夏秋冬之气，不相交通，则天地四时之气皆闭塞矣。正者，四时之正位也，言脉同四时之正法，而前后相交。待时而去者，待终三十度而去也。如春之沉，尚属冬之气，交终正月之三十日，而春气始独司其令也。春不沉，则冬气不交于春；夏不弦，则春气不交于“夏。秋不数。则夏气不交于秋。冬不涩。则秋气不交于冬。”是四时之气。不相交通而闭塞矣。

气至之谓至，气分之谓分，至则气同，分则气异，所谓
“天地之正纪”也。

〈注〉“气至”谓冬夏之二至，“气分”谓春秋之二分。此承上文以申明，彼春之暖为夏之暑，彼秋之忿为冬之怒，言二至之时总属寒暑阴阳之二气，气分之时则有温凉之不同也。